Αγαπούσε τη ζωή.
Δεν αρνούμαι ότι ο Έμετ είχε προβλήματα υγείας,
αλλά ποτέ δεν τον κατέβαλαν.
Είχε ένα πάθος για τη ζωή.
Ο Έμετ...
σε έκανε να εκτιμάς την καλή σου τύχη.
Γιατί αν και ήταν καθηλωμένος σε ένα κρεβάτι νοσοκομείου,
είχε περισσότερη ζωντάνια από πολλούς που μπορούν να περπατούν.
Αγαπούσε το γέλιο. Αγαπούσε τους ανθρώπους.
Λυπάμαι που τον χάσατε. Ειλικρινά.
Δεν τον έχασα. Μου τον πήραν.
Ανέφερε κάτι ο Έμετ από όσα συνέβαιναν στο Λάιφκεαρ;
Του μιλήσατε εκείνη την τελευταία Πέμπτη;
Το κινητό του δεν δούλευε πια.
Προσπάθησα να τον βρω την Τετάρτη και την Πέμπτη.
Προηγουμένως, είπε
ότι επικρατούσε τρέλα, αλλά δεν είπε περισσότερα.
Δεν ήθελε να με ανησυχήσει.
Μάλιστα αστειεύτηκε για το τι πρωινό έφαγε.
Είπε ότι έφαγε τόνο κονσέρβα και κράκερ...
και πίκλες.
Είπε ότι ήταν πεντανόστιμα.
Ο Έμετ μου. Ήταν μαχητής.
Το να πέθανε χωρίς εξωτερική παρέμβαση
δεν έχει καμία λογική.
Καμία απολύτως.
Περπατήστε μέσα στο νερό
ΠΕΝΤΕ ΗΜΕΡΕΣ ΣΤΟ ΜΕΜΟΡΙΑΛ
Περπατήστε μέσα στο νερό, παιδιά
Περπατήστε μέσα στο νερό
Περπατήστε μέσα στο νερό, παιδιά
Περπατήστε μέσα στο νερό
Ο Θεός θα ταράξει αυτά τα νερά
Άνθρωπος κατέβηκε στο ποτάμι
Άνθρωπος κατέβηκε στο ποτάμι, Κύριε
Άνθρωπος κατέβηκε στο ποτάμι
Κατέβηκε εκεί για να προσευχηθεί
Περπατήστε μέσα στο νερό
Περπατήστε μέσα στο νερό, παιδιά
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΣΕΡΙ ΦΙΝΚ
Περπατήστε μέσα στο νερό
Ο Θεός θα ταράξει αυτά τα νερά
ΚΑΝΕΙΣ ΔΕΝ ΞΕΡΕΙ ΤΟ ΚΑΚΟ ΠΟΥ ΕΧΩ ΔΕΙ
ΜΕΜΟΡΙΑΛ
33 ΗΜΕΡΕΣ ΜΕΤΑ ΤΟΝ ΤΥΦΩΝΑ ΚΑΤΡΙΝΑ
1η ΟΚΤΩΒΡΙΟΥ, 2005
ΑΣΤΥΝΟΜΙΑ
Γεια, τι κάνεις; Μας θυμάσαι; -Μάλιστα.
Ωραία, σου έχω το ένταλμα.
ΦΥΛΑΚΑΣ
Έχεις κι άλλους άντρες μέσα; -Μάλιστα.
Βγάλ' τους έξω.
Ρέμι! -Παιδιά.
Ελάτε έξω αμέσως!
Θα πρέπει να μείνετε όλοι έξω
μέχρι να τελειώσουμε τη δουλειά μας. Κατανοητό;
Το εκτιμούμε.
Λοιπόν. Σκορπιστείτε και καταγράψτε οτιδήποτε βλέπετε.
Μάλιστα. -Αμέσως, αρχηγέ.
Η μυρωδιά του θανάτου δεν συνηθίζεται με τίποτα.
Ναι. Γι' αυτό μ' αρέσει η λογιστική.
Νόμιζα ότι δεν υπήρχαν τρόφιμα και νερό.
Ναι, εκτός από αυτές τις ντάνες με νερό που φτάνουν ως το ταβάνι.
Κονσέρβες με τρόφιμα παντού.
ΛΑΪΦΚΕΑΡ ΝΟΣΟΚΟΜΕΙΟ
Προσοχή. Η περιοχή είναι αποκλεισμένη.
Το φαρμακείο είναι κλειδωμένο, αλλά θα μπούμε.
ΙΑΤΡΙΚΟ ΚΕΝΤΡΟ ΜΕΜΟΡΙΑΛ
Δες αυτό.
Τρεις συνταγές για μορφίνη, υπογεγραμμένες από την Άννα Πόου.
Κάποιος βρήκε αυτό στον έβδομο.
Ακριβώς αυτό που περιέγραψε ο Νακαμάρου.
Έχω μάθει να μη με εκπλήσσει τίποτα.
Και τότε κάτι με εκπλήσσει.
Έχουμε τέσσερις μάρτυρες που επιβεβαιώνουν την ίδια εκδοχή.
Η Πόου έμεινε στον έβδομο για να θανατώσει ασθενείς.
Και εμείς βρίσκουμε σύριγγες, φιαλίδια, το όνομα της Πόου στις συνταγές.
Δεν πιστεύεις ότι επαρκούν; -Όχι.
Δύο μάρτυρες μας είπαν ότι η Πόου τούς είπε ευθέως
ότι σκόπευε να κάνει θανατηφόρα ένεση.
Αυτοί οι γιατροί και νοσοκόμοι ήρθαν εθελοντικά στο νοσοκομείο.
Και έμειναν για πέντε μέρες κάτω από τις χειρότερες δυνατές συνθήκες.
Πώς μπορεί να σκόπευαν να βλάψουν ηθελημένα τους ασθενείς;
Να τους σκοτώσουν. -Δεν θα αγνοήσουμε τα στοιχεία.
Πρέπει να αποδείξουμε ότι η Πόου και δύο νοσοκόμες
όχι μόνο έκαναν τις ενέσεις, αλλά το έκαναν με σκοπό να σκοτώσουν.
Πρωτίστως, θέλουμε αυτόπτη μάρτυρα.
Να τις είδε να το κάνουν.
ΜΠΑΤΟΝ ΡΟΥΖ
Φράνσις, ο Βινς είπε ότι θα σε δεχτεί αυτήν την εβδομάδα. Τηλεφώνησέ του.
Πώς νιώθετε σήμερα, κυρία Άλεν; -Πολύ καλά.
Πολύ καλά; -Εντάξει, ας μην το γρουσουζέψω.
Γρουσουζέψτε το όσο θέλετε. Αυτό εδώ φαίνεται τέλειο.
Ευχαριστώ, γιατρέ. -Παρακαλώ.
Χρειάζομαι ακόμα εκείνη τη συνταγή. -Θα τη φέρει η κόρη μου σήμερα.
Καλό για μένα. Καλό για μένα, φιλενάδα.
Νόστιμο.
Δηλαδή, είναι πολύ πολύ νόστιμο.
Η ασθενής μου είχε παλιά εστιατόριο στο Σεντ Κλοντ.
Αυτή είναι η μυστική οικογενειακή τους συνταγή.
Εντάξει.
Λοιπόν, ποιο είναι το μυστικό;
Δεν μπορώ να σου πω.
Δεν μπορείς;
Ιατρικό απόρρητο.
Αυτή η γυναίκα. Ευλογημένη να 'ναι.
Είναι πραγματική μαχήτρια.
Ναι. Υπέροχη ψυχή.
Πώς τα πας στη νέα σου δουλειά;
Είναι η δουλειά αρκετή για να σε αποσπά;
Τα χειρουργεία ναι.
Αλλά στις ήρεμες στιγμές...
Αν ανησυχώ;
Ναι, σίγουρα.
Ναι. Μακάρι να ξέραμε τι κάνουν.
Ερευνούν κι εσένα ή όχι;
Ειλικρινά, Βινς...
Νιώθω ότι θα με φυλακίσουν χωρίς λόγο.
Γιατί να το κάνουν αυτό;
Γιατί αφού όλα πήγαν χάλια, σε κάποιον πρέπει να ρίξουν το φταίξιμο.
Άννα, έχεις ιδέα πόσο σε εκτιμούν όλοι;
Δεν υπάρχει περίπτωση... Δεν νομίζω να γίνει.
Το μόνο που έκανα ήταν να τους βοηθήσω. Αυτό μόνο.
Το ξέρω. Σε ξέρω.
Κοίτα, ο Θεός είναι μεγάλος, ναι;
Μας προστατεύει. Έχει το σχέδιό του για μας.
Η αλήθεια θα θριαμβεύσει.
Θέλω να το πιστέψω. Αλήθεια.
Έχεις συναντήσει ποτέ τον Φρανκ Μίνιαρντ; -Όχι.
Μάλιστα. Φοράει καουμπόικες μπότες, παίζει τζαζ τρομπέτα στη γαλλική συνοικία.
Είναι μεγάλη μορφή.
Δεν είναι ο τυπικός παθολόγος. -Όχι. Δεν είναι παθολόγος.
Τι πράγμα; Τότε, πώς είναι ιατροδικαστής; -Επειδή τον ψήφισαν.
Ο κόσμος τον λατρεύει και αυτός συνεχώς επανεκλέγεται.
Δηλαδή, δεν είναι γιατρός; -Είναι γιατρός.
Σπούδασε γυναικολόγος.
Και εδρεύει σε γραφείο κηδειών;
Ναι. Προσωρινά. Το γραφείο του πλημμύρισε.
ΕΝΟΡΙΑ ΟΡΛΕΑΝΗΣ ΓΡΑΦΕΙΟ ΙΑΤΡΟΔΙΚΑΣΤΗ
Συγγνώμη για την ακαταστασία, Μπουτς.
Τα μαζέψαμε και φύγαμε άρον άρον όταν πλημμυρίσαμε.
Βιρτζίνια είπες; -Ναι.
Λοιπόν, Βιρτζίνια, ξέρεις τι έκανε παλιά ο ιατροδικαστής;
Δεν ξέρω ακριβώς.
Ήταν επίσημος εκπρόσωπος του θρόνου.
Το γράφει και η Μάγκνα Κάρτα.
Εκείνη την εποχή, οι ιατροδικαστές ήταν σπουδαίοι κυβερνητικοί αξιωματούχοι.
Φυσικά, στις μέρες μας, απλώς ασχολούμαστε με πτώματα.
ΔΡ ΦΡΑΝΚ ΜΙΝΙΑΡΝΤ ΠΑΙΖΕΙ & ΤΡΑΓΟΥΔΑ
Ας έρθουμε στις νεκροτομές σου, Μπουτς.
Καθίστε.
Έχεις μεγάλο πρόβλημα.
Τι πρόβλημα; -Δεν μπορώ να διαπιστώσω δολοφονία.
Γιατί; -Επειδή οι σοροί είναι άχρηστες.
Ήταν σε αποσύνθεση στη ζέστη επί μια εβδομάδα.
Ούτε δείγμα αίματος δεν μπορούμε να πάρουμε.
Ξέρω ότι τα φάρμακα αφήνουν ίχνη σε ιστούς στο συκώτι και στον εγκέφαλο,
ακόμα και στο υγρό που μαζεύεται στην κοιλιά.
Είσαι παθολόγος;
Όχι, αλλά μίλησα με έναν. Βασικά, με δύο.
Δεν έχουν δει αυτές τις σορούς.
Δεν έχει σημασία, πρέπει να εξεταστούν αυτοί οι ιστοί, Φρανκ.
Αυτή είναι η εντολή του γενικού εισαγγελέα.
Εντάξει. Καλά.
Θα του πω τι σκέφτεσαι.
Βλέπεις με τι έχω μπλέξει εδώ; Είμαι πνιγμένος στη δουλειά.
Αλλά θα σου πω τι θα κάνω.
Θα φέρω μια ομάδα από το ομοσπονδιακό νεκροτομείο
να πάρει τα δείγματα και να τα στείλει στο εργαστήριο.
Επειδή είσαι εσύ, Μπουτς. -Ευχαριστώ, Φρανκ.
Ναι. Το εκτιμώ πολύ.
Δεν είναι δουλειά του να συγκεντρώνει στοιχεία;
Και όχι να αποφασίζει αυθαίρετα τι πρέπει να γίνει;
Μην ανησυχείς. Θα έχουμε τα δείγματα ιστών.
Ιατροδικαστής είναι. Δεν μπορεί να μεσολαβεί σ' αυτό.
Βιρτζίνια, η ιατρική κοινότητα της πόλης είναι ένας στενός κύκλος
και ο Μίνιαρντ είναι μέλος του.
Θα έπρεπε να εστιάζει στα πειστήρια. Τέλος.
Αυτός και οι υπόλοιποι δεν θα μείνουν άπραγοι
βλέποντας αυτό να συμβαίνει στη συνάδελφό τους.
Πρέπει να το περιμένεις.
Γεια σου, αγάπη.
Γεια. Πώς ήταν η μέρα σου;
Καλή ήταν. Μίλησες με τους δικούς σου;
Ναι, τα είπαμε λίγο με την αδελφή μου.
Πώς πάει η υπόθεσή σου; -Τίποτα συγκλονιστικό.
Σου έφερα το μπλοκ σχεδίου σου.
Σκέφτηκα ότι θα σε εμπνεύσει να σχεδιάσεις κάτι νέο,
μπορεί κι εκείνους τους αγγέλους.
Ευχαριστώ, Μπουτς, αλλά δεν έχω κέφι γι' αυτό.
Εντάξει. Πάντως, πουλιούνται στις γκαλερί. Καλό δεν είναι αυτό;
Μπορεί σε λίγο καιρό.
Εντάξει.
Λοιπόν, πάω να βάλω κάτι να φάμε.
Έχει κοτόπουλο με μπρόκολο. -Εντάξει.
Λέγετε; -Γεια, εγώ είμαι. Μάντεψε.
Κάποιος από το Μεμόριαλ, όχι το Λάιφκεαρ, θέλει να μας μιλήσει.
Δεν το περίμενα. Ποιος είναι;
Βρήκατε το σπίτι.
Είμαι ο Άρθουρ Σέιφερ. -Βιρτζίνια Ράιντερ.
Μπράιαντ Κινγκ. Χαίρω πολύ. -Ναι. Γεια.
Ναι. Περάστε.
Σας κάλεσα επειδή είδα στην τηλεόραση
να μαζεύουν τα πτώματα από το Μεμόριαλ
και μου φάνηκε απίστευτος ο αριθμός των σορών
που βρήκαν στο παρεκκλήσι.
Για ποιο λόγο;
Επειδή την Τετάρτη διαπίστωσα τον θάνατο μιας ασθενούς από φυσικά αίτια.
Όταν την πήγαμε στο παρεκκλήσι, ήταν ο έκτος ασθενής στην αίθουσα.
Το σημείωσα.
Στη συνέχεια, δεν πέθανε κανείς στον χώρο ευθύνης μου
πριν φύγω την Πέμπτη.
Είμαι απόλυτα βέβαιος επειδή τους μετρούσα στο μυαλό μου.
Γνώριζα τον συνολικό αριθμό των νεκρών μέχρι τότε.
Πόσοι ήταν;
Την Πέμπτη ήταν 20 ή 21. Είμαι βέβαιος.
Όταν άκουσα ότι βρέθηκαν συνολικά 45 πτώματα,
σκέφτηκα "Αποκλείεται να πέθαναν όλοι αυτοί
αφότου έφυγα και την επόμενη μέρα".
Πόσα νοσοκομεία χάνουν 20 ασθενείς σε μία μέρα;
Κάποιοι θα υπέθεταν ότι έγινε λόγω των φρικτών συνθηκών.
Χωρίς ρεύμα, μέσα στον καύσωνα.
Δεν πεθαίνει έτσι ο κόσμος στα νοσοκομεία, ακόμα και στις χειρότερες συνθήκες.
Δεν έφταιγε αυτό.
Άρα, τι έφταιγε;
Ήξερα ότι κάτι έτρεχε.
Μιλούσα με την Καθλίν Φουρνιέ. Σπουδάσαμε μαζί Ιατρική.
Τι έλεγαν;
Δεν είμαι βέβαιη.
Καλά, τι πιστεύεις ότι έλεγαν;
Εντάξει, αλλά θα μείνει εντελώς μεταξύ μας.
Έλεγαν ότι δεν θα τους βγάλουμε όλους από δω,
ότι οι ασθενείς υποφέρουν και ότι πρέπει να βρεθεί τρόπος να μην υποφέρουν πια.
Αν κάποιοι ασθενείς υποφέρουν, πρέπει να τους βοηθήσουμε.
Δεν έλεγαν αυτό.
Απλώς να νιώσουν καλύτερα.
Δεν νομίζω ότι έλεγαν αυτό. -Ποιοι ήταν;
Ο Γιούινγκ Κουκ και η Άννα Πόου. Ήθελαν να βάλουν τέλος στο μαρτύριο των ασθενών.
Και άκουσα την Άννα να λέει "Ναι. Δεν έχω πρόβλημα με αυτό".
Τι;
Και σκέφτομαι
"Αυτό δεν είναι φυσιολογικό. Δεν μας πληρώνουν γι' αυτό.
Μας πληρώνουν για να φροντίζουμε και να βοηθάμε τους ανθρώπους".
Δηλαδή, ξέρατε τι εννοούσε, αλλά δεν αντιδράσατε;
Πρέπει να καταλάβετε.
Ήμουν ένας από τους ελάχιστους μαύρους γιατρούς.
Προσλήφθηκα πρόσφατα.
Κάποιοι φοβούνταν τους ανθρώπους εκτός νοσοκομείου, αλλά για μένα...
ήταν το αντίθετο.
Φοβόσασταν τους ανθρώπους μέσα στο νοσοκομείο;
Θα σας το εξηγήσω.
Κυκλοφορούσαν ιστορίες για λεηλασίες, για βιαστές και ελεύθερους σκοπευτές,
ότι η Νέα Ορλεάνη ήταν στο έλεος εγκληματιών,
αλλά εννοούσαν ότι όλοι αυτοί ήταν μαύροι.
Το είδα στην είσοδο των Επειγόντων
όταν έδιωχναν τον κόσμο με το δικό μου χρώμα δέρματος.
Προσπάθησα να τους βοηθήσω.
Τι γίνεται εδώ; Γιατί δεν τους βοηθάμε;
Δεν έχουμε χώρο γι' αυτούς.
Τι; Δεν θα βοηθήσουμε καθόλου;
Όταν είδα τι συνέβαινε,
σκέφτηκα "Δεν μπορώ να κάνω ούτε να πω τίποτα".
Αυτοί είχαν όλα τα όπλα.
Φοβόσασταν ότι θα σας πυροβολήσουν. -Όχι τόσο αυτό.
Δεν πίστευα ότι θα με πυροβολήσουν μπροστά σε όλους,
αλλά σίγουρα θα με έδιωχναν.
Λέω πάντα την άποψή μου, αλλά ξέρω και πότε να το βουλώνω.
Αλλά ενημέρωσα κρυφά τον κόσμο για όσα συνέβαιναν.
Πώς το κάνατε;
Έστειλα γραπτά μηνύματα.
Σε ποιον; -Στον καλύτερό μου φίλο.
Του είπα ότι σατανικές υπάρξεις στο νοσοκομείο
σχεδιάζουν να θανατώσουν ασθενείς.
Σατανικές υπάρξεις; -Δεν τους αποκαλώ ανθρώπους.
Μιλούσαν για δολοφονίες ανθρώπων που δεν έφταιγαν σε τίποτα.
Αθώων ανθρώπων.
Οι άνθρωποι δεν φέρονται έτσι.
Σκεφτόμουν "Αυτοί οι..." η σωστή λέξη είναι σκατοκαριόληδες,
"σχεδιάζουν δολοφονίες ανθρώπων".
Μισό λεπτό. Είδατε με τα μάτια σας να συμβαίνει κάτι σχετικό;
Την τελευταία μου μέρα, ήρθε και με βρήκε ένας άντρας.
Βοηθός νοσηλευτής, νομίζω. Και μου είπε...
Δρ Κινγκ.
Θα προσευχηθείτε μαζί μας; -Να προσευχηθώ;
Και καθώς μου μιλάει, σκέφτομαι "Τι γίνεται εδώ;"
Και τότε βλέπω την Άννα Πόου.
Κρατούσε μια χούφτα σύριγγες των 10 cc με ροζ βελόνα.
Γιατί είχε όλες εκείνες τις σύριγγες;
Είδατε τη δρα Πόου να κάνει ενέσεις σε ασθενείς;
Όχι. Αλλά τη βλέπω να κρατάει μια χούφτα σύριγγες
και κάποιοι να λένε πράγματα που δεν έπρεπε...
Λένε πράγματα που δεν θα έπρεπε ούτε να σκέφτονται.
Σκέφτηκα "Κάτι δεν πάει καλά εδώ.
Μάλλον πρέπει να φύγω.
Δεν θέλω να συμμετέχω σε αυτό".
Πού πας;
Φεύγω από δω.
Θα μας εγκαταλείψεις; -Ξέρεις τι συμβαίνει εδώ;
Ίσως πρέπει να το σκεφτείς πολύ καλά.
Δεν μπορώ. Δεν μπορώ καν να τους εμποδίσω.
Αυτοί έχουν τα όπλα. Αυτοί έχουν την εξουσία.
Τότε φύγατε;
Ανέβηκα σε μια βάρκα.
Με πήγαν μέχρι πιο κάτω, βγήκα στη στεριά και ήρθα με τα πόδια ως το σπίτι μου.
Μιλήσατε με κανέναν για όλα αυτά;
Πάμε στη στιγμή
που ο τυφώνας Κατρίνα από καταστροφή έγινε τραγωδία.
Όταν οι άνθρωποι πήραν αποφάσεις που σημαδεύουν την ψυχή.
Καθώς το νερό και η λάσπη αποτραβιούνται, μυστικά βγαίνουν στο φως.
Ψίθυροι για αποφάσεις ζωής και θανάτου
και δηλώσεις, που για πρώτη φορά ακούγονται εδώ, περί ευθανασίας.
Νέα ερωτήματα για το αν το προσωπικό του πλημμυρισμένου νοσοκομείου...
ΠΑΡΑΣΚΕΥΗ 14 ΟΚΤΩΒΡΙΟΥ, 2005
συζήτησε για ευθανασία ασθενών.
Διαπράχθηκαν ευθανασίες στο νοσοκομείο τις ημέρες μετά τον Κατρίνα,
όταν το χάος επικρατούσε στην πόλη;
ΡΕΠΟΡΤΑΖ ΣΕ ΕΞΕΛΙΞΗ ΕΥΘΑΝΑΣΙΕΣ;
Ο ΔΡ ΜΠΡΑΪΑΝΤ ΚΙΝΓΚ ΜΙΛΑ ΓΙΑ ΤΑ ΓΕΓΟΝΟΤΑ
Οι περισσότεροι γνωρίζουν ότι έγινε κάτι που δεν έπρεπε να γίνει.
Μία γιατρός κρατούσε μια χούφτα σύριγγες.
Δεν ξέρω τι περιείχαν οι σύριγγες.
Δεν ξέρω... Το μόνο που την άκουσα να λέει ήταν
"Θα σου δώσω κάτι για να νιώσεις καλύτερα".
Θεέ μου, δεν το πιστεύω.
Εκτιμώ την ανησυχία του.
Αλλά θα καταστρέψει την υπόληψη
κάθε γιατρού που δούλεψε σ' αυτό το νοσοκομείο.
Χόρας, υπερβάλλεις.
Δεν νομίζω.
Δηλαδή, αν αυτό που λέει ισχύει, είναι εντελώς τρομακτικό.
Αλλά δεν είναι κάτι που πετάς έτσι στα τηλεδικαστήρια.
Η γιατρός που αναφέρει ο Κινγκ μίλησε επανειλημμένα στα ΜΜΕ τηλεφωνικά
τονίζοντας ότι όλοι στο νοσοκομείο ένιωσαν εγκαταλελειμμένοι.
Η γιατρός είπε, επί λέξει,
"Κάναμε ό,τι ήταν ανθρωπίνως δυνατό για να τους σώσουμε.
Η κυβέρνηση μας εγκατέλειψε να πεθάνουμε στα σπίτια, στους δρόμους, στα νοσοκομεία.
Ίσως πολλοί από εμάς κάναμε λάθη,
αλλά πήραμε τις σωστές αποφάσεις για τη δεδομένη στιγμή".
Το ρεπορτάζ συνεχίζεται όσο νέες πληροφορίες έρχονται στο φως.
Κυρία Ίζμπελ, ήσασταν προϊσταμένη νοσοκόμα στο Λάιφκεαρ;
Σωστά.
Την Πέμπτη, 1η Σεπτεμβρίου,
τρία άτομα από το ιατρικό προσωπικό του Μεμόριαλ
εμφανίστηκαν στον έβδομο όροφο.
Τι πιστεύατε ότι συνέβαινε;
Υπέθεσα ότι ήρθαν να φροντίσουν τους ασθενείς μας.
Για τι άλλο να έρχονταν;
Αυτό ακριβώς σας ρωτάω.
Αν ήρθαν για κάτι άλλο, ειλικρινά δεν ξέρω.
Ενημερώνατε τα αρχεία σας στη διάρκεια της καταστροφής;
Καταγράφατε τη χορήγηση φαρμάκων;
Τα ενημερώναμε για όσο μπορούσαμε.
Δεν υπήρχε τρόπος να καταγράφουμε τα πάντα.
Ναι, πήγα στον έβδομο όροφο. Μπορώ να φανταστώ τι περάσατε.
Όχι, δεν μπορείτε.
Δεν έχετε ιδέα.
Προσπαθήσαμε πολύ να τους κρατήσουμε όλους στη ζωή.
Θέλω να ξέρω γιατί πήρε τόσο χρόνο
μέχρι να έρθει να βοηθήσει κάποιος, να μεταφέρει τους ασθενείς.
Γι' αυτό χάσαμε τόσους ασθενείς.
Πού ήταν η κυβέρνηση; Πού ήταν η βοήθεια;
Κυρία Ίζμπελ... -Όχι.
Να αφήσετε τον κόσμο που δούλεψε μέσα στην καταιγίδα.
Αφήστε τους ήσυχους.
Οι γιατροί και οι νοσοκόμες που έμειναν να φροντίσουν τους ασθενείς,
που απάλυναν το μαρτύριό τους, ένα πράγμα είναι μόνο.
Ήρωες.
Μπορούμε να κάνουμε διάλειμμα.
Διάλειμμα; Απ' αυτό;
Αυτό δεν είναι τίποτα.
Στο σπίτι, δεν μπορώ να κοιμηθώ.
Βλέπω εφιάλτες με τα πρόσωπα των ασθενών μου.
Νιώθω ένοχη που επέλεξα συγκεκριμένα άτομα να εργαστούν στην καταιγίδα.
Με πονάει ο θάνατος κάθε ενός από τους ασθενείς.
Ξέρω πως σας είναι δύσκολο, αλλά το εκτιμούμε πολύ.
Πώς τολμάτε να έρχεστε εκ του ασφαλούς
και να κρίνετε τι ήταν σωστό και τι λάθος;
Αυτό που κάνετε δεν είναι δίκαιο.
Δεν είναι.
Συγγνώμη, αλλά δεν είναι.
Ουόκερ, ήθελες να με δεις; -Άννα, πέρασε.
Τι συμβαίνει;
Είμαστε ευλογημένοι που σε έχουμε εδώ.
Πολύ ευλογημένοι. Το ξέρεις. Όμως...
Σίγουρα θα είδες τα ρεπορτάζ του CNN και των άλλων.
Τα έχω δει. Αλλά ασχολούμαι με τη φροντίδα των ασθενών μου,
δεν κάθομαι να βλέπω ειδήσεις.
Σωστά. Επειδή κάποια ρεπορτάζ εστιάζουν σ' εσένα,
έπρεπε να το σκεφτούμε λιγάκι.
Για παράδειγμα, τι θα συμβεί αν πάει άσχημα μια εγχείρηση;
Χωρίς δικό σου φταίξιμο. Αλλά μπορεί. Και συμβαίνει. Το ξέρεις.
Ουόκερ, τι θες να πεις; Άσε τα μισόλογα και πες το.
Θέλουμε να σκεφτείς να σταματήσεις προσωρινά τα χειρουργεία.
Αν συμβεί κάτι απρόοπτο, θα είναι καταστροφικό για το πανεπιστήμιο.
Ξέρεις, άρα...
Θες να σταματήσω να χειρουργώ; -Σου ζητάμε να το σκεφτείς.
Μπορώ να βλέπω τους ασθενείς μου και διατηρώ όλα μου τα προνόμια.
Μάλιστα, απλώς δεν θα χειρουργείς για λίγο καιρό.
Με σκοτώνει, αλλά αυτό συμφωνήσαμε.
Αυτή δεν είναι; Αυτή η Πόου.
Ναι.
Τις βλέπεις; Μάλλον για μας μιλάνε.
Ναι, μπορεί. Και τι έγινε;
Ναι, τι να κάνεις;
Δεν σου είπα για τον Μάικλ Γιανγκ.
Ο Μάικλ παίζει γκολφ με έναν τύπο στο Κόβινγκτον
και ο τύπος χτυπάει ένα πουλί.
Το χτυπάει ενώ πετάει, έτσι;
Το πουλί είναι καλά...
Ήταν στο Μεμόριαλ.
Εντάξει. Θες να πάω εκεί να τις φοβερίσω;
Τι;
Θα είναι πολύ αποτελεσματικό.
Ναι. Δύο μεγαλοκυρίες είναι.
Νομίζω ότι μπορώ.
Λες να μην μπορώ; -Θέλω να πάω σπίτι.
Αλήθεια; -Άννα;
Συγγνώμη. -Λόρα.
Γεια. Τι κάνεις;
Γεια σου, Λόρα.
Ο Χένρι κι εγώ θέλουμε να σου πούμε ότι είμαστε μαζί σου.
Σε σκεφτόμαστε. Προσευχόμαστε για σένα.
Αυτό που σου συμβαίνει είναι πολύ άδικο.
Δεν θα διαφωνήσω.
Αν μπορούμε να βοηθήσουμε σε κάτι, πες μας.
Ευχαριστώ, Λόρα. Το εκτιμώ πολύ.
Ευχαριστώ πολύ. -Να προσέχεις.
Θα επικοινωνώ μαζί σου. -Ευχαριστώ.
Ευχαριστώ.
Αυτό δεν... Καθόλου χριστιανικό...
ΑΔΕΙΑ ΟΔΗΓΗΣΗΣ ΠΟΟΥ ΑΝΝΑ, ΜΑΡΙ
ΣΥΝΤΑΓΗ ΜΕ ΥΠΟΓΡΑΦΗ ΙΑΤΡΟΥ
ΙΑΤΡΙΚΟ ΚΕΝΤΡΟ ΜΕΜΟΡΙΑΛ
Ενισχύσεις.
Πολύ ωραία. Ευχαριστώ.
Να σου πω το γεγονός της ημέρας;
Είναι ακόμα 08:00. Σίγουρα δεν θα βρεις κάτι καλύτερο;
Αποκλείεται. -Εντάξει.
Ο αδελφός της Πόου, ο Φρέντρικ. Η Πόου έχει δέκα αδέλφια.
Το ήξερα αυτό.
Καταζητείται για ναρκωτικά.
Είναι το αστέρι στη λίστα με τους πλέον καταζητούμενους της DEA.
Και επισήμως πια, τα πάντα στην υπόθεση είναι για το τρελάδικο.
Εγώ έχω λιγότερο συναρπαστικά νέα. Ήρθαν οι τοξικολογικές εξετάσεις.
Και;
Εξέτασαν δείγματα ιστών από 18 νεκρούς ασθενείς του Μεμόριαλ.
Σε εννέα από τους 18 βρέθηκε μορφίνη,
σε επτά από αυτούς τους εννέα βρέθηκε και μιδαζολάμη,
γνωστή και ως Versed.
Ακριβώς ο συνδυασμός των φαρμάκων που ο Νακαμάρου έδωσε στην Πόου.
Από το εργαστήριο είπαν
πως είναι ανησυχητικό το ότι βρέθηκε μιδαζολάμη.
Φυσικά και είναι. Κατά τη γνώμη μου, δεν υπάρχει άλλη εξήγηση
πέρα από το ότι, μαζί με μορφίνη, είναι εξαιρετικά θανατηφόρος συνδυασμός.
Οι εξετάσεις αυτές είναι σίγουρα χρήσιμες.
Αλλά η υπεράσπιση θα επικαλεστεί την κατάσταση των σορών.
Θα πει ότι τα στοιχεία είναι αναξιόπιστα.
Τι απαντάμε σε αυτό;
Θα πρέπει να τα δουν κι άλλοι, κάποιοι ειδικοί.
Θα τα πάμε όλα σε κορυφαίους παθολόγους.
ΡΙΤΣΑΡΝΤ Τ. ΣΙΜΟΝΣ ΤΖ. ΔΙΚΗΓΟΡΟΣ
Άννα, φοβάμαι πως θα χρειαστεί να ετοιμάσουμε την υπεράσπισή μας.
Τι μαθαίνεις;
Δυστυχώς, αυτό που συζητιέται είναι
ότι το γραφείο του εισαγγελέα εστιάζει την έρευνα σ' εσένα.
Θεέ μου.
Άννα; Άννα, όλα θα πάνε καλά. Άκουσέ με.
Θα κινητοποιήσουμε κάθε γιατρό της πόλης στο πλευρό σου.
Αλλιώς, στον επόμενο τυφώνα,
δεν θα υπάρχει ούτε ένας γιατρός στην πόλη.
Το κοινό πρέπει να το μάθει.
Άρα, τι κάνουμε;
Το πρώτο που θέλω να κάνω είναι να οργανώσουμε μια εκδρομή.
Εκδρομή; -Ναι.
Εσύ, εγώ και οι δύο νοσοκόμες που ήταν μαζί σου την τελευταία μέρα.
Θα πάμε όλοι μαζί στο Μεμόριαλ. -Θες να πάμε στο νοσοκομείο; Γιατί;
Επειδή θέλω μου εξιστορήσετε όλα όσα έγιναν την τελευταία μέρα,
ώστε να έχουμε κοινή γραμμή.
Δεν θα ήθελα ποτέ να μου κάνουν ευθανασία,
αλλά κατανοώ όσους καταλήγουν να τη θέλουν.
Ναι. Εγώ είμαι καθολικός.
Το απαγορεύει η θρησκεία μου, αλλά αν γίνω φυτό, βγάλτε μου την πρίζα.
Αν είναι δική σου απόφαση, καλώς.
Αλλά στο Μεμόριαλ, από όσο ξέρω, δεν υπήρξε συναίνεση.
Ναι, αυτό είναι ακριβές. Κανείς δεν συναίνεσε.
Τι σκέφτεται η Λίντα για όλα αυτά;
Δεν μιλάμε για τη δουλειά μου. -Αλήθεια; Ποτέ;
Όχι ιδιαίτερα.
Πώς κι έτσι;
Κατ' αρχάς, δεν θες να μάθει μυστικά σου ο μπακάλης ή ο οποιοσδήποτε άλλος.
Ποιος λέει τα μυστικά του στον μπακάλη;
Δεν είμαστε στο 1955.
Αν η Λίντα έβλεπε πόσο πολύ ασχολούμαι με κάτι,
θα ανησυχούσε για μένα.
Ότι δουλεύω πάρα πολύ, ότι θα βλάψω την υγεία μου.
Ειδικά τώρα, καλύτερα όχι.
Πώς τα πάει;
Ξέρεις, δεν ήταν μόνο η κόρη μας.
Μέσα σε πέντε μήνες
έχασε επίσης τον πατέρα της και την ξαδέλφη της που είχε σαν αδελφή.
Ήταν απάνθρωπο.
Θεέ μου. Δεν μπορώ ούτε να το φανταστώ. Λυπάμαι.
Πενθεί με τον τρόπο της κι εγώ της δίνω τον χώρο που χρειάζεται.
Πώς αντιμετωπίζει ο Κέβιν όλο αυτό;
Για να είμαι ειλικρινής, δεν τα πάμε και τόσο καλά μεταξύ μας.
Άρα, μου κάνει καλό να ασχολούμαι μ' αυτήν την υπόθεση.
Ωραία. Αρκεί να κρατάς μια ισορροπία.
Βλέπω πόσο σκληρά δουλεύεις. Είσαι σαν ανθρώπινο 7-Eleven.
Ανθρώπινο 7-Eleven.
Είναι το πιο ευγενικό πράγμα που μου έχεις πει.
Βασικά, εγώ απλώς ανησυχώ για σένα.
Όχι, εγώ ανησυχώ για σένα. -Εγώ ανησυχώ περισσότερο.
Δεν νομίζω. Εγώ ανησυχώ πολύ περισσότερο.
Εντάξει, παραδίνομαι.
Έχω να κάνω κάτι δουλειές. Τα λέμε στο γραφείο, ναι;
Εντάξει. -Ωραία.
Κυρία Ράιντερ.
Κυρία Έβερετ;
Συγγνώμη που σας πλησιάζω μ' αυτόν τον τρόπο,
αλλά θέλω να μάθω τι κάνετε σχετικά με τον Έμετ μου.
Το ερευνούμε. Σας διαβεβαιώ.
Και κάνετε πρόοδο;
Ναι.
Ξέρετε, υπάρχουν εκεί έξω πολλοί άνθρωποι με εξουσία
που θέλουν η υπόθεση να ξεχαστεί.
Μην αφήσετε να συμβεί.
Δεν θα το αφήσω.
Σας έχω κάτι.
Μετά την πλημμύρα, είναι η μόνη που μου απέμεινε.
Θέλω να την κρατήσετε.
Όχι, δεν μπορώ. -Πάρτε την, σας παρακαλώ.
Πρέπει να ξέρετε κάτι, κυρία Έβερετ.
Ο Έμετ είναι το κεντρικό πρόσωπο της υπόθεσης.
Κάνουμε τα πάντα ώστε να αποδοθεί δικαιοσύνη για όσα έπαθε.
Μου λείπει πάρα πολύ.
Πονάω.
Κανείς δεν έχει δικαίωμα να παραστήσει τον Θεό παίρνοντας μια ζωή.
Κανείς.
Δεν με νοιάζει ποιοι είναι.
Ευχαριστώ για τον χρόνο σας.
Κύριε Νακαμάρου, ευχαριστώ που ήρθατε.
Αυτό που θέλουμε από εσάς είναι
να επιβεβαιώσετε το απόθεμα φαρμάκων στο φαρμακείο.
Εντάξει.
Μορφίνη, Versed και Ativan, λείπουν όλα.
Τα υπόλοιπα συνταγογραφούμενα; -Ακόμα εδώ.
Είναι καταγεγραμμένο το ποιος άδειασε το φαρμακείο;
Ναι.
Αυτή είναι η λίστα με όσους υπέγραψαν τελευταίοι.
Επιβεβαιώνετε σε ποιον ανήκει αυτή η υπογραφή;
Στην Άννα Πόου. Ναι.
Ήταν το τελευταίο άτομο που υπέγραψε για τα φάρμακα.
Θεέ μου.
Δεν μπορώ να φανταστώ τι περάσατε εδώ.
Δουλειά μας ήταν.
Είστε καλά;
Δεν... -Να πάρει.
Όπως το βλέπω τώρα, φαίνεται πολύ χειρότερο.
Τι θες να σου δείξω;
Τα πάντα.
Πες μας τι έκανες.
Πώς βοήθησες τον κόσμο. Πώς έσωσες κόσμο.
Όσοι ασθενείς έφυγαν με ελικόπτερο πέρασαν από εδώ.
Κατέβηκαν τη σκάλα,
πέρασαν αυτήν την τρύπα, ανέβηκαν τη ράμπα ως τα σκαλιά.
Είναι απίστευτο.
Οι ασθενείς ανέβηκαν μόνοι τους ή τους μετέφεραν;
Οι περισσότεροι ήταν πολύ άρρωστοι. Μεταφέρθηκαν.
Ήταν...
Ήταν Ηράκλειος άθλος. Ξεκάθαρα.
Αυτό είναι το ελικοδρόμιο. -Ναι.
Δεκαετίες ανενεργό.
Σε κακή κατάσταση;
Εδώ μάλλον είναι το σημείο μηδέν.
Να το παρεκκλήσι.
Σίγουρα το γνωρίζετε.
Ναι.
Αυτό που συνέβη εδώ
δεν έπρεπε να το είχε ζήσει κανένας άνθρωπος.
Τι στο...
Κανείς άλλος δεν επιτρέπεται να μπει.
Είναι η δρ Πόου.
Η Άννα Πόου είναι;
Και οι δύο νοσοκόμες. Αυτές που έφερε στον έβδομο.
Μη χειρότερα. Μου κάνεις πλάκα.
Δρ Πόου.
Ναι;
Βιρτζίνια Ράιντερ. Από δω ο Άρθουρ Σέιφερ.
Από το γραφείο του γενικού εισαγγελέα της Λουιζιάνα.
Γεια σου, Άννα.
Είμαι ο Ρικ Σίμονς, δικηγόρος της δρος Πόου.
Κύριε Σίμονς, πρέπει... -Ναι.
Μας συγχωρείτε. Άννα.
Δεν το πιστεύω αυτό που μόλις έγινε.
Τι κάνουν εδώ;
Ό,τι κι εμείς. Μαζεύουν πληροφορίες. Μη σε ανησυχεί αυτό.
Άννα.
Άκου, ας εστιάσουμε τώρα σε αυτό που κάνουμε.
Ξέχασέ τους αυτούς, εντάξει; Έλα να τελειώσουμε τη βόλτα μας. Πάμε.
ΛΟΥΙΖΙΑΝΑ, ΥΠΟΥΡΓΕΙΟ ΔΙΚΑΙΟΣΥΝΗΣ
Άρθουρ Σέιφερ.
Κύριε Σέιφερ; Μάικ Μέρφι από Λάιφκεαρ. Πώς είστε;
Καλά. Ευχαριστώ. -Ωραία.
Λοιπόν, η Κρίστι Τζόνσον, η διευθύντρια φαρμακευτικής,
τη συναντήσατε.
Ναι, θυμάμαι. -Ναι, έχει...
έχει κάτι ακόμα που θέλει να σας πει. Θέλει να μιλήσετε ξανά.
Εντάξει. Θα το κανονίσουμε.
Γεια σου, Ουόκερ.
Άννα.
Θέλω να γυρίσω στη δουλειά.
Το εκτιμώ αυτό.
Αλλά ξέρεις κι εσύ ότι τα νοσοκομεία είναι γραφειοκρατικοί γίγαντες,
τα γρανάζια κινούνται αργά.
Νόμιζα ότι εσύ διοικείς.
Οι ασθενείς μου πρέπει να χειρουργηθούν.
Δεν υπάρχουν πολλοί ωτορινολαρυγγολόγοι, δεν φυτρώνουν στα δέντρα.
Το καταλαβαίνω.
Δεν έχω κατηγορηθεί για έγκλημα.
Κι αυτό το καταλαβαίνω.
Αναρωτιέμαι,
έχεις διαβάσει τη δήλωση αποστολής του Υγειονομικού Κέντρου του LSU;
Επειδή αναφέρει το πώς παρέχουμε υγειονομικές υπηρεσίες στους ασθενείς
με την ύψιστη ποιότητα και τον επαγγελματισμό ως βάση για...
Την έχω διαβάσει. Εγώ την έγραψα.
Ωραία διατύπωση. -Ευχαριστώ.
Εντάξει, άσε με να... Άσε να δω τι μπορώ να κάνω
για να σε βάλω πάλι στο χειρουργείο.
Ευχαριστώ, Ουόκερ.
Ευχαριστώ.
Είμαι ο μόνος εξωτερικός γιατρός που εξέτασε τα στοιχεία;
Όχι, κύριε. Τα στείλαμε σε πολλούς ανεξάρτητους ειδικούς.
Κατά την άποψή σας, δρ Μπάντεν, τι υποδεικνύουν τα στοιχεία;
Ανθρωποκτονία.
Σε όλες τις περιπτώσεις; -Ναι.
Με δεδομένη την κατάσταση των σορών; -Ναι.
Εξέτασα εννέα περιπτώσεις, θα τις χαρακτήριζα όλες ανθρωποκτονία.
Ευχαριστούμε για τον χρόνο σας.
Ευχαριστούμε.
Ήρθε η Κρίστι Τζόνσον.
Πήγα με τη δρα Πόου στην πόρτα του δωματίου του Έμετ Έβερετ.
Ξέρετε σε ποιον αναφέρομαι. Ο ασθενής επικοινωνούσε.
Ναι, γνωρίζουμε για τον Έμετ Έβερετ.
Μου είπε ότι σκόπευε να του δώσει κάτι.
Θα του πω ότι...
Θέλω του δώσω κάτι να τον ανακουφίσει απ' τη ζαλάδα.
Τι λες κι εσύ;
Δεν ξέρω. Μάλλον.
Θα είσαι εντάξει; Θες να έρθω μέσα μαζί σου;
Όχι. Είμαι εντάξει.
Δεν ήταν μόνο ο Έμετ Έβερετ.
Πήγα τη δρα Πόου και τις δύο νοσοκόμες και σε άλλους ασθενείς.
Ήμουν μαζί τους όταν έκαναν τις ενέσεις στους ασθενείς.
Τους κρατούσα το χέρι.
Προσευχόμουν.
Είδατε με τα μάτια σας τη δρα Πόου να κάνει ενέσεις;
Ναι.
Θυμάστε σε ποιους;
Στην Ουίλντα ΜακΜάνους.
Είδατε να κάνει ένεση στη ΜακΜάνους;
Ναι.
Μπορείτε να το καταθέσετε; -Ναι, μπορώ.
Καθώς έφευγα στον διάδρομο, άκουσα τη δρα Πόου,
μάλλον αναφερόμενη στον κύριο Άλφορντ,
αλλά νομίζω ότι μιλούσε για την κυρία ΜακΜάνους,
να λέει...
"Χρειάστηκε να της δώσω τρεις δόσεις.
Αντιστεκόταν πολύ".
Κάτι τέτοιο.
Συγγνώμη που μου πήρε τόσο καιρό να σας τα πω.
Είναι πολύ δύσκολο.
Μπορώ να πάρω λίγο αέρα; -Ναι, φυσικά.
Μόλις ενημέρωσα τον γενικό εισαγγελέα. Θέλει να κάνει συλλήψεις.
Μπορούμε να κάνουμε κι άλλα, αλλά δεν θέλει να περιμένουμε άλλο.
Οι γνώμες ήδη αλλάζουν. -Κάτσε, τι εννοείς;
Όλο το ιατρικό σύστημα.
Γιατροί καλύπτουν γιατρούς. Το ίδιο κι οι νοσοκόμες.
Θα το δούμε σε πλήρη δράση.
Η Άννα Πόου δεν αξίζει ειδικής μεταχείρισης.
Αλλά είναι πολύ πιθανό να την έχει.
Όχι, θα δεις. Θα πατήσουμε κάλους.
Μάλιστα, κύριε.
Πάω με τις ομάδες για τη Λάντρι και την Μπούντο. Εσύ την Πόου.
Είσαι έτοιμη;
Ναι.
11 ΜΗΝΕΣ ΜΕΤΑ ΤΟΝ ΤΥΦΩΝΑ ΚΑΤΡΙΝΑ
17 ΙΟΥΛΙΟΥ, 2006
Κάθε φορά που κάνω μια σύλληψη, σκέφτομαι
"Όταν χτυπήσω την πόρτα, θα αλλάξω τη ζωή κάποιου για πάντα".
Αλλά χθες βράδυ κοιμήθηκα σαν μωρό.
Θα τα πούμε όταν τελειώσει αυτό. Αντίο.
Πάμε. -Λοιπόν, ξεκινάμε.
Πολιτειακοί πράκτορες! Ανοίξτε!
Πολιτειακοί πράκτορες! Ανοίξτε την πόρτα!
Η Άννα Πόου;
Ναι, είμαι η Άννα Πόου.
Έχουμε ένταλμα σύλληψης για τέσσερις ανθρωποκτονίες.
Έχετε κάποιο όπλο πάνω σας ή μέσα στο σπίτι;
Όχι.
Θα πρέπει να σας ψάξω.
Είναι κάποιος άλλος στο σπίτι; -Όχι.
Πού θα με πάτε;
Εδώ στο Μπατόν Ρουζ για τη σύλληψη, μετά σε φυλακή της Νέας Ορλεάνης.
Και οι ασθενείς μου; Έχω ασθενείς στην εντατική.
Δεν μπορώ να τους εγκαταλείψω. Περιμένω σημαντικά αποτελέσματα εξετάσεων.
Υπάρχουν γιατροί να σας καλύψουν; -Ναι, αλλά...
Θα σας επιτρέψω να τους καλέσετε.
Πέρασα όλη μέρα στο χειρουργείο. Μπορώ τουλάχιστον να αλλάξω;
Βεβαίως.
Πρέπει να στέκεστε εδώ; Δεν μπορείτε να περιμένετε έξω;
Όχι, κυρία. Δεν μπορώ.
Αφαιρέστε όλα τα κοσμήματα, πάρτε μόνο την άδεια οδήγησης.
Δεν φοράω κοσμήματα και η άδεια οδήγησης είναι...
Αφήστε το αυτό.
Η άδειά σας;
Είναι στο πορτοφόλι.
Εντάξει. Θα σας διαβάσω τα δικαιώματά σας.
Έχετε δικαίωμα να μη μιλήσετε.
Ό,τι πείτε μπορεί να χρησιμοποιηθεί εναντίον σας στο δικαστήριο.
Έχετε δικαίωμα για δικηγόρο.
Αν δεν μπορείτε να τον πληρώσετε, θα οριστεί ένας για σας.
Πρέπει να υπογράψετε ότι κατανοείτε τα δικαιώματα αυτά.
Θα απαντήσετε σε ερωτήσεις χωρίς δικηγόρο;
Όχι.
Ανοίγω την πίσω πόρτα...
Θεέ μου...
Καθοδήγησέ μας και στάσου δίπλα μας.
Βοήθησε τους άλλους να μην πιστέψουν σε ψεύδη.
Βοήθησε όσους είναι εναντίον μας να μάθουν την αλήθεια.
Σε παρακαλούμε, Κύριε, προστάτεψε και στήριξέ μας.
Δώσε μας δύναμη να υπομείνουμε τις δυσκολίες
και τις αδικίες.
Οδήγησέ μας πίσω στην αιώνια καλοσύνη και στο φως.
Αμήν.
Υποτιτλισμός: Κώστας Φαρμάκης